open-index/open-wikipedia-markdown huggingface dataset:
Гоце Митески

**Гоце Митески** (роден , село Сливово, Охридско - , Охрид) — член на СКОЈ и учесник во НОБ.

## Животопис
Основно училиште учел во родното село и во Врање. До Априлската војна во 1941 година учел во Врањанската гимназија, а потоа во Охрид. Станал активен член на СКОЈ. Во пролетта 1943 година, напуштајќи ги гимназиските клупи, ја предводел првата партизанска група од Охрид која стапила во тукушто формираниот Кичевско-мавровски одред. Во единиците на НОБ извршува разни должности од редовен борец до командир на чета во повеќе единици. Со батаљонот „Мирче Ацев“ е на Славеј планина при неговото формирање. Во Првата македонско-косовска ударна бригада е од нејзинито формирање. Учесник на февруарскиот поход како командир на првата чета на првиот батаљон на бригадата. Во текот на војната е повеќепати рануван. Одликуван со партизанска ѕвезда. Политички комесар на воена команда на Охридско, Кичевско и Битолско подрачје каде го дочекува крајот на војната 9 мај 1945 година.

По ослободувањето се дообразувал и го завршил економскиот факултет во Скопје. По демобилизацијата работи како директор на Народната банка во Охрид, директор на Народниот музеј во Охрид и прв директор на аеродромот во Охрид. Активен општествено, политички и културен деец. Еден од иницијаторите на Охридско лето. Основач на уметничката Галерија на слики. Иницијатор  на прославата на 1050-годишнината на Климент Охридски. Бил иницијатор за создавање на изложбата на словенската писменост во Охрид.

Бил пратеник во Собранието на Македонија во два наврати.
Книжевноста го привлекувала од млади години. Пишувал поезија на македонски уште пред војната – издадена во “Македонски стих 1900-1944” – зборник под редакција на Блаже Ристовски. Позначајни негови издадени книжевни дела: збирката поезија „Црква за упокоение“ во 2002 и романот „Кон височините и под нив“ во 1996 година.

Се занимавал и со историски публикации, најчесто од периодот на Илинденското востание и НОБ. Позначајни дела „Караорман во светлина на НОБ“ и „Охрид и Охридско во пламенот на големата војна 1941-1945“.

Починал во Охрид на 87 годишна возраст.

Категорија:Луѓе од Сливово
Категорија:Починати во Охрид
Категорија:Учесници во НОБ
Категорија:Македонски пратеници
Категорија:Македонски историчари
Категорија:Југословенски историчари
Калемење

**Калемење** — еден од начините на вегетативно размножување кај растенијата. Со калемење по вештачки пат се спојуваат два дела од исти или од различни видови на растенија. Честопати заради неродност, воведување нова перспективна сорта или др. се укажува потреба од калемeње на растенијата. По калемењето, делот од растението што се наоѓа во почвата на кој се врши калемење се нарекува подлога, делот се калеми на подлогата се нарекува калем (питомка). Калемeњето на овошките најчесто се изведува рано напролет, пред или во почетокот на растителността, претежно во март-април кога нема соко - движење и лесно се одвојува кората, но некои начини на калемење се вршат во напредна растителност.

Категорија:Размножување на растенијата
Категорија:Бесполово размножување
Категорија:Агрономија
Категорија:Овоштарство
Како да беше вчера

— јапонски анимиран драма филм од 1991 година напишан и режиран од Исао Такахата, заснован на истоимената манга од Хотару Окамото и Јуко Тоне. Филмот е продуциран од Тошио Сузуки, а анимиран од  Студио Гибли. Во Јапонија е издаден на 20 јули 1991 година. Завршната песна (愛は花、君はその種子 "Ai wa Hana, Kimi wa sono Tane", буквално „Љубовта е цвет, ти си семето“) е јапонскиот превод на песната на Аманда Мек Брум (Amanda McBroom), "The Rose."

Оригиналното име на филмот има поетичен звук. Авторите го користат архаичното читање на јапонскиот збор за спомени おもひで *Omohide*, на кого му е додадена ономатопеја за имитирање на звук на капки кои се тркалат ぽろぽろ *poroporo*. Името на филмот алудира на носталгијата за минатото детсво и спомените на истото кои се секогаш присутни во нас.

За *Како да беше вчера* како прогресивен аниме филм е значајно тоа што истражува жанр за кого по обичај се смета дека не спаѓа во светот на анимирани филови. Во овој случај е тоа реалистична драма напишана за возрасни луѓе, особено женска публика. И покрај тоа филмот успева да постигне изненадувачки успех во театарските благајни, првлекувајќи голем број на возрасна публика и од двата пола.

## Приказна
27-годишната девојка Таеко го напушта гласниот Токио и заминува на село кај свои блиски луѓе за да им помогне со бербата на шафран. За време на патувањето често ѝ се навраќаат спомени од детството кога имала 10 години. Се чини дека сè уште не се е пронашла самата себе и често се прашува дали им е останала верна на своите детски соништа. Ова летно патување, како и пријателството стекнато со помладиот земјоделец - Тошио, ќе ѝ помогнат да се отркие себеси.

## Белешки
Бидејќи дејството во филмот е поставено во 1982 година во рурална Јапонија, филмот влече паралели со Источна Европа, каде ваквиот селски начин на живот е сè уште присутен. Меѓу песните на звучниот запис често се појавуваат народни песни од оваа област, како нпр. романската свадбена песна "Frunzuliță Lemn Adus Cântec De Nuntă" на Георге Замфир, „Унгарски танци бр.5“ на Јоханес Брамс и други унгарски музичари. Во филмот е присутна и бугарска фолклорна музика. Кога Таеко во полето бере шафран може да се слушнат песните „Дилмано Дилберо“ и „Малка мома двори мете“. Стиховите и во двете песни се поврзани со темите присутни во филмот: секојдневието на земјоделците и бракот.

## Ликови
**Таеко Окаџима** (岡島タエ子) е 27-годишна, немажена Токијчанка, која целиот свој живот го минала во Токио. Од малечка сонува да има семејство на село со кое да минува време и за кое да може да пишува приказни.

**Тошио** (岡島タエ子) е 25-годишен земјоделец кој канцелариската работа ја заменува за работа во сферата на Органско земјоделство.

## Настапуваат
Таеко Окаџима (27-годишна) (岡島タエ子, *Okajima Taeko*) Мики Имаи (јапонски) Daisy Ridley (англиски)

Тошио (トシオ) Тоширо Јанигиба (јапонски) Dev Patel (англиски)

Таеко Окаџима (10-годишна) Јоко Хонна (јапонски) Alison Fernandez (англиски)

## Наводи

## Надворешни врски

Категорија:Јапонски филмови
Категорија:Филмови на јапонски јазик
Офталмоплегија

мини|десно|Офталмоплегија

**Офталмоплегија** — пареза или парализа на очните мускули.

## Етиологија

Причините може да бидат различни: трауматски (на пример фрактура на базата на черепот), воспалителни (менингитис, сифилис, ботулизам, полирадикулоневритис), дегенеративни (прогресивна јадрена офталмоплегија), васкуларни (склеротични петехии во мезенцефалон), туморски (менингеом на базата на черепот).

## Клиничка слика

Според локацијата на патолошкиот процес кој ја предизвикал парализата, офталмоплегијата може да биде:
***Супрајадрена**лезиите се над јадрото, оштетени се кортикалните центри за гледање, како и нивната врска со центарот за хоризонтален поглед (понс) или центарот за вертикален поглед (мезенцефалон). Пациентот не може ниту волно нити рефлексно да ги движи очите.
***Јадрени**  оштетувања на ниво на јадрата, т.е. мозочното стебло.
* **Инфрајадрени**  оштетени се самите нерви, односно мозочното стебло. Може да биде комплетна и некомплетна. Надворешната офталмоплегија означува одземеност на надворешните мукули - булбомотори – движачи на очното јаболко, а внатрешната парализа се однесува на * **Меѓујадрени**  оштетен е трактус лонгитудиналис медијалис. Тој претставува асоцијативен пат на мозочното стебло кој меѓусебно ги поврзува јадрата на булбомоторите како и со јадро вестибуларис јадрата на цервикалниот дел на ’рбетниот мозок (благодарение на оваа врска ја вртиме главата, очите и вратот во исто време, кон иста страна).

## Дијагноза
Се поставува врз основа на офталмолошкиот и невролошкиот преглед, како и понатамошните испитувања за утврдување на причините (рендгенографија)

## Терапија
Терапијата е етиолошка доколку се знае причината. Симптоматското лекување се состои од медикаментозно (витамин Б), физикално (електротерапија) и оперативно лекување.

Категорија:Очни болести
Категорија:Око
Категорија:Зборови што ги нема во ТРМЈ
Бел Камен (Мојно)

**Бел Камен** — археолошко наоѓалиште во битолското село Мојно. Претставува населба од железно и доцноантичко време. Се наоѓа на околу 2&nbsp;км западно од селото, на местото каде што теренот преминува во Пелагониската Рамнина, од северната страна на патот Мојно-Мусинци. Наоѓалиштето е тумба делумно уништена уште во времето на подигањето на доцноантичката населба околу неа. На површината се среќаваат фрагменти од керамички садови, временски различни.

## Поврзано
*Еленик — населба од  хеленистичко и доцноантичко време;
*Лилјак — населба од железно време;
*Шипур — населба од римско време;
*Рупа — населба од доцноантичко време;
*Мојно;
*Список на археолошки наоѓалишта во Битолско;

## Наводи

Категорија:Мојно
Рупа (Мојно)

**Рупа** — археолошко наоѓалиште во битолското село Мојно. Претставува населба од доцноантичко време. Се наоѓа на околу 700&nbsp;м североисточно од селото, каде при обработувањето на нивите се откриени темели од објекти, а по површината фрагменти од керамички садови, питоси и градежен материјал. Најдени се монети од Анастасиј. Наодите се чуваат во Заводот и музеј во Битола.

## Поврзано
*Еленик — населба од  хеленистичко и доцноантичко време;
*Бел Камен — населба од  железно и доцноантичко време;
*Шипур — населба од римско време;
*Лилјак — населба од железно време;
*Мојно;
*Список на археолошки наоѓалишта во Битолско;

## Наводи

Категорија:Мојно
Ограѓе (Мусинци)

**Ограѓе** — археолошко наоѓалиште во битолското село Мусинци. Претставува населба од доцноантичко време. Се наоѓа на југозападниот раб на селото, каде по површината на нивите се среќаваат фрагменти од керамички садови, покривни ќерамиди, а се гледаат и грамади од градежен материјал.

## Поврзано
*Салија Чешма — населба од доцноантичко време;
*Мусинци;
*Список на археолошки наоѓалишта во Битолско;

## Наводи

Категорија:Мусинци
Салија Чешма

**Салија Чешма** или **Тумба Стара Река** — археолошко наоѓалиште во битолското село Мусинци. Претставува населба од доцноантичко време. Се наоѓа на околу 2,5&nbsp;км западно од селото, од двете страни на патот за селото Добрушево, каде по површините на нивите се среќава множество фрагменти од керамички садови, покривни ќерамиди и градежен материјал. Според кажувањето на жителите, при орањето наидувале на темели од ѕидови градени од камен и варов малтер.

## Поврзано
*Ограѓе — населба од доцноантичко време;
*Мусинци;
*Список на археолошки наоѓалишта во Битолско;

## Наводи

Категорија:Мусинци
Бела Црква (Ношпал)

**Бела Црква** — археолошко наоѓалиште во битолското село Ношпал. Претставува базилика и некропола од старохристијанско време. Се наоѓа на северната периферија на селото, кога во 1984 година врз стари темели е изградена црква („Св. Петка“). Притоа се најдени делови од мермерни столбови и други мермерни парчиња. Според кажувањето на жител од ова село, при обработувањето на земјата, северозападно од црквата, открил два гроба градени од камени плочи - тип циста, во кои имало стаклени сатчиња. Од ова наоѓалиште потекнува дел од сива плоча со старогрчки натпис ставен пред влезот во куќата на семејството Бошевски.

## Поврзано
*Тумба — населба од неолитско и римско време;
*Гајтаница — населба од неолитско и доцноантичко време;
*Св. Никола — осамен наод од римско време;
*Горни Ливади — населба од доцноантичко време;
*Ношпал;
*Список на археолошки наоѓалишта во Битолско;

## Наводи

Категорија:Ношпал
Тумба (Ношпал)

**Тумба** — археолошко наоѓалиште во битолското село Ношпал. Претставува населба од неолитско и римско време. Се наоѓа на околу 2,5&nbsp;км југозападно од селото, каде при обработувањето на земјата се откриени ѕидови градени од камен, варов малтер и тули. По површината се среќаваат фрагменти од керамички садови од неолитското и римското време.

## Поврзано
*Бела Црква — базилика и некропола од старохристијанско  време;
*Гајтаница — населба од неолитско и доцноантичко време;
*Св. Никола — осамен наод од римско време;
*Горни Ливади — населба од доцноантичко време;
*Ношпал;
*Список на археолошки наоѓалишта во Битолско;

## Наводи

Категорија:Ношпал
Лилјак (Мојно)

**Лилјак** — археолошко наоѓалиште во битолското село Мојно. Претставува населба од железно време. Се наоѓа на околу 1,8&nbsp;км источно од селото и на околу 300&nbsp;м северно од превојот преку кој минува патот *Мојно - Орле*, каде на тесен гребен на Селечка Планина се гледаат остатоци од мала населба, а по површината множество фрагменти од керамички садови.

## Поврзано
*Еленик — населба од  хеленистичко и доцноантичко време;
*Бел Камен — населба од  железно и доцноантичко време;
*Шипур — населба од римско време;
*Рупа — населба од доцноантичко време;
*Мојно;
*Список на археолошки наоѓалишта во Битолско;

## Наводи

Категорија:Мојно
Гајтаница (Ношпал)

**Гајтаница** попозната како **Тумба Гајтаница** — археолошко наоѓалиште во битолското село Ношпал. Претставува населба од неолитско и доцноантичко време. Се наоѓа на околу 1&nbsp;км од селото, на мала височинка — тумба што е оштетена од изразеното обработување на земјата, а додена во нивата на еден местен селанец се среќаваат фрагменти од керамички садови, камени и кремени орудија, куќен лепеж и фрагменти од тегули, питоси и друг градежен материјал.

## Поврзано
*Бела Црква — базилика и некропола од старохристијанско  време;
*Тумба — населба од неолитско и римско време;
*Св. Никола — осамен наод од римско време;
*Горни Ливади — населба од доцноантичко време;
*Ношпал;
*Список на археолошки наоѓалишта во Битолско;

## Наводи

Категорија:Ношпал
Св. Никола (Ношпал)

**Св. Никола** — археолошко наоѓалиште во битолското село Ношпал. Претставува осамен наод од римско време. Се наоѓа во дворот на црквата „Св. Никола“ каде има неколку мермерни сполии, и тоа: мермерна ара со старогрчки натпис и мермерна база, кои се донесени од непознато наоѓалиште.

## Поврзано
*Бела Црква — базилика и некропола од старохристијанско  време;
*Тумба — населба од неолитско и римско време;
*Горни Ливади — населба од доцноантичко време;
*Гајтаница — населба од неолитско и доцноантичко време;
*Ношпал;
*Список на археолошки наоѓалишта во Битолско;

## Наводи

Категорија:Ношпал
Жофре Журдрен

**Жофре Журдрен** (роден во Париз на 4 февруари 1986 година) — француски фудбалер, голман.

## Титули
### Монпелје
***[[Лига 1 (Франција)|Лига 1]]** :  2011-12.

## Надворешни врски
*Жефри Журден на Transfermarktu
*Жефри Журден на Goal.com 
*Жефри Журден на espn
*Жефри Журден на whosocered

Категорија:Живи луѓе
Категорија:Француски фудбалери
Категорија:Фудбалери на ФК Монпелје
Категорија:Фудбалери на ФК Нанси
Категорија:Фудбалски голмани
Категорија:Родени во 1986 година
Разглед (списание)

**Разглед** () — единствено културно списание на Лужичките Срби. Написите се објавуваат на горно и долнолужичкосрпски јазик. Во секој случај, доминираат написи на горнолужичкосрпски јазик. Списанието излегува од 1. октомври 1950 година.  

Месечникот има познати претходници: Лужичан (1860-1881) и Лужица (1882-1937). Со тоа списанието се одликува со 150-годишна традиција, која била прекината само во периодот на фашизмот и Втората светска војна. Списанието Разглед критички обработува теми со културни, уметнички тематики. Списанието го издава издавачката куќа Домовина во Бауцен.

Категорија:Списанија

## Надворешни врски
* Официјално мрежно место на весникот
Алпско скијање на Зимските олимписки игри 2014 - супервелеслалом за мажи

**Супервелеслаломот за мажи** на Зимските олимписки игри 2014 бил одржан на скијачкиот центар Роза Хутор, близу Краснаја Полјана, Русија. Биле доделени две бронзени медали, една на Канада и една на САД, за поделбата на третото место помеѓу Јан Худек и Боде Милер.

## Резултати

Трката започнала во 10:00.

} || 1:23,13 || +4,99
|-
| 45 || 56 || align=left| Евгенио Кларо ||align=left|  || 1:23,31 || +5,17
|-
| 46 || 46 || align=left| Кристофер Фаруп ||align=left|  || 1:23,34 || +5,20
|-
| 47 || 38 || align=left|  Кристијан Хавиер Симари Биркнер ||align=left|  || 1:23,36 || +5,22
|-
| 48 || 41 || align=left| Марко Вукичевиќ ||align=left|  || 1:23,88 || +5,74
|-
| 49 || 54 || align=left| Хорхе Биркнер Кетелхон ||align=left|  || 1:23,89 || +5,75
|-
| 50 || 63 || align=left| Игор Лајкерт ||align=left|  || 1:24,20 || +6,06
|-
| 51 || 62 || align=left| Костас Сикарас ||align=left|  || 1:26,32 || +8,18
|-
| 52 || 58 || align=left| Дмитро Мицак ||align=left|  || 1:28,51 || +10,37
|-
|  || 4 || align=left| Александар Глебов ||align=left|  ||  ||
|-
|  || 10 || align=left| Дидје Дефаго ||align=left|  ||  ||
|-
|  || 12 || align=left| Кристоф Инерхофер ||align=left|  ||  ||
|-
|  || 17 || align=left| Матијас Мајер ||align=left|  ||  ||
|-
|  || 31 || align=left| Паул де ла Куеста ||align=left|  ||  ||
|-
|  || 45 || align=left| Георг Линднер ||align=left|  ||  ||
|-
|  || 47 || align=left| Арно Алесандрија ||align=left|  ||  ||
|-
|  || 60 || align=left| Робертс Роде ||align=left|  ||  ||
|-
|  || 23 || align=left| Ерик Геј ||align=left|  ||  ||
|-
|  || 36 || align=left| Феран Тера ||align=left|  ||  ||
|-
|  || 59 || align=left| Масимилијано Валкареги ||align=left|  ||  ||
|}

## Наводи

Супервелеслалом за мажи
Тумба (Радобор)

**Тумба** — археолошко наоѓалиште во битолското село Радобор. Претставува населба од неолитско,  бакарно и бронзено време. Се наоѓа во непосредната близина на утоката на реката Шемница во Црна Река. Има пречник од околу 200&nbsp;м и височина до 3&nbsp;м. Со мелиорационите зафати, особено со проширувањето на коритото на Црна, источната половина на тумбата е речиси разнесена. Во 1977 и 1990/91 година се извршени заштитни археолошки ископувања при што е пронајден културен слој од 4&nbsp;м со неколку хоризонти на живеење. Според многубројните примероци од фрагментирани и цели керамички садови, различни по формата, по начинот на изработувањето и по местото на откривањето, сигурно е дека населбата била формирана на крајот од неолитското време. Животот продолжил и подоцна, во бакарното време, а особено во бронзеното време. Наодите се чуваат во Заводот и музеј во Битола.

## Поврзано
*Копилица — населба од неолитско време;
*Радобор;
*Список на археолошки наоѓалишта во Битолско;

## Наводи

Категорија:Радобор
Категорија:Археолошки наоѓалишта во Македонија од бронзено време
Лоран Блан

**Лоран Робер Блан** (роден во Але на 19 ноември 1965) — француски поранешен фудбалер, моментален тренер на Париз Сен Жермен. Тој бил селектор на репрезентацијата на Франција до 2012 година, откако го заменил Рејмонд Доменех по Светското првенство 2010 во Јужна Африка.

Блан како играч настапувал за бројни клубови,  вклучувајќи ги Монпелје, Наполи, Барселона, Олимпик Марсеј, Интер и Манчестер Јунајтед, а често играл на позицијата либеро. Тој е исто така поранешен француски интернационалец, и одиграл повеќе меѓународни турнири, меѓу кои Светското првенство 1998 и Евро 2000, во кои и на дветеФранција победила. На 28 јуни 1998 година, Блан го постигна првиот златен гол во историјата на фудбалот, откако ја *затресол* мрежата на Парагвај на Светското првенство 1998. Блан има прекар *претседателот*, кој го добил по неговиот мандат во Олимпик Марсеј во чест на неговите водачки вештини.

## Титули
### Играч
#### [[ФК Олимпик Марсеј|Марсеј]]
***[[Куп на Франција]]**: 1989–90.

#### Оксер
***[[Лига 1 (Франција)|Лига 1]]**: 1995–96.
***[[Куп на Франција]]**: 1995–96.

#### [[ФК Барселона|Барселона]]
***[[Суперкуп на Шпанија]]**: 1996–97
***[[Куп на победниците на Куповите]]**: 1996-97
***Копа дел Реј**: 1996-97

#### [[ФК Манчестер јунајтед|Манчестер Јунајтед]]
***[[Премиер лига]]**: 2002-03

### Тренер
#### Бордо
***[[Лига 1 (Франција)|Лига 1]]**: 2008-09
***[[Лига куп на Франција]]**: 2008-09
***[[Суперкуп на Франција во фудбал|Француски Суперкуп]]** : 2008, 2009

#### Париз Сен Жермен
***[[Лига 1 (Франција)|Лига 1]]**: 2013-14
***[[Суперкуп на Франција во фудбал|Француски Суперкуп]]** : 2013

## Наводи

## Надворешни врски
*Профил  на FFF.fr
*Профил на Soccerbase.com
*Лоран Блан  на Goal.com
*Лоран Блан на Eurosport.com

Категорија:Француски фудбалери
Категорија:Фудбалери на ФК Монпелје
Категорија:Фудбалери на ФК Наполи
Категорија:Фудбалери на ФК Барселона
Категорија:Фудбалери на ФК Олимпик Марсеј
Категорија:Фудбалери на ФК Интер
Категорија:Фудбалери на ФК Манчестер Јунајтед
Категорија:Фудбалери во Серија А
Категорија:Фудбалери од Премиер Лига
Категорија:Витези на Легијата на честа
Категорија:Живи луѓе
Категорија:Родени во 1965 година
Св. Богородица (Подино)

**Св. Богородица** — археолошко наоѓалиште во битолското село Подино. Претставува осамен наод од старохристијанско време. Се наоѓа во црквата „Рождество на Пресвета Богородица“ и во нејзиното дворно место, каде има неколку мермерни сполии, и тоа: мено од мермер вградено во скалите, пред влезот на црквата има голема мермерна плоча, а една парапетна плоча лежи покрај апсидата.

## Поврзано
*Подино;
*Список на археолошки наоѓалишта во Битолско;

## Наводи

Категорија:Подино
Копилица (Радобор)

**Копилица** — археолошко наоѓалиште во битолското село Радобор. Претставува населба од неолитско време. Се наоѓа на околу 2&nbsp;км северозападно од селото, и на 300–400&nbsp;м од управната зграда на ЗИК „Пелагонија“ — погон во селото Радобор, каде при орањето на нивите се откриени многубројни фрагменти од керамички садови, парчиња од куќен лепеж и орудија од камен и коска.

## Поврзано
*Тумба — населба од неолитско, бакарно  и бронзено време;
*Радобор;
*Список на археолошки наоѓалишта во Битолско;

## Наводи

Категорија:Радобор
Гробот на светулките

мини
 е јапонска анимирана драма од 1988 година, по сценарио на Исао Такахата и анимација на Студио Гибли. Филмот е заснован на истоимениот полуавтобиографски роман на Акијуки Носака од 1967 година. Од страна на некои критичари филмот е определен како проти-воен филм, додека други критичари како и самиот режисер не се согласуваат со тоа мислење. Главните ликови се озвучени од Цутоми Тацуми, Ајано Шираиши, Јошико Шинохара и Акеми Јамагучи. Дејството се одвива кон крајот на Втората светска војна, откако заради бомбардирањето од страна на сојузниците над градот Кобе, брат и сестра остануваат сираци и се борат за опстанок.

Гробот на светулките добива позитивни критики од страна на филмските критичари. Роџер Еберт од Chicago Sun-Times го смета филмот за еден од најдобрите и најмоќните воени филмови и во 2000&nbsp;г. го вклучува на списокот на негови „одлични филмови“. Два играни филмови - преработки на Гробот на светулките се снимени: еден во 2005 и  друг во 2008 година.

## Приказна
Духовите на момчето Сеита и неговата помала сестра Сецуко ни зборуваат за тоа како тие двајцата починале. Годината е 1945, а Јапонија почнува да ја губи битката во Втората светска војна. За време на бомбардирањето на градот Кобе умира мајката на четиринаесет годишниот Сеита и неговата помала сестра Сецуко. Децата остануваат без старетел, бидејќи нивниот татко се бори на брод во Тихиот Океан. За кратко време во својот дом ги прима нивната тетка, но не се грижи за нив и често им префрла дека се товар за неа и нејзиното семејство. Заради тоа двајцата се одлучуваат да го напиштат нејзиниот дом и да започнат самостоен живот во еден напуштен бункер. Но таа одлученост не трае долго. Гладот се искажува да биде нивен најголем проблем, а да најдат храна е речиси невозможно.

Филмот е заснован на вистинска приказна. За време на Втората светска војната, авторот на романот, Акијуки Носака, сам поминува низ истите тешкотии - гладува и ја губи својата сестра заради изгладнување.

## Критики
## Ликови
## Настапуваат

## Наводи

## Надворешни врски

Категорија:Јапонски филмови
Категорија:Филмови на јапонски јазик
Алпско скијање на Зимските олимписки игри 2014 - велеслалом за жени

**Велеслаламот за жени** на Зимските олимписки игри 2014 бил одржан на скијачкиот центар Роза Хутор близу Краснаја Полјана, Русија, на 18 февруари.

Трката била освоена од Тина Мазе од Словенија, која освоила сребро во 2010 во Ванкувер. Ова било второ нејзино олимписко злато во Сочи, по златниот медал во спустот, и четврти медал во нејзината олимписка кариера. Среброто било освоена од Ана Фенингер од Австрија, додека бранителката на олимписката титула, Викторија Ребенсбург од Германија, била трета. Елизабет Гергл, која ја освоила бронзата во Ванкувер, завршила на 11. место.

Обете трки биле поместени за 90 минути од претходниот ден во надеж за подобрување на времето. На почетната точка била на 1.365 метри врнело мешавина на снег и дожд со температура околу нулата, додека на крајот врнело дожд и имало вертикален пад од 400 метри. Мазе настапила прва и имала најдобро утринско време на чистата патека. Маглата на средината на патеката на кратко го одложила почетокот на попладневната трка, откако мешавината се префрлила во снег на почетокот. На крајот на трката, Мазе го забележала 11. најдобро време во втората трка, но сепак го освоила златниот медал, само 0,07 секунди пред Фенингер.

## Резултати

Првата трка започнала во 09:30, а втората трка во 13:00.

## Наводи

Велеслалом за жени
Роже Мила

**Роже Мила** (роден во Јаунде на 20 мај 1952) е поранешен камерунски фудбалер кој играл како напаѓач. Тој бил еден од првите африкански играчи кој станал голема ѕвезда на меѓународната сцена. Играл на три светски првенства за Камерун.

Најголемиот дел од клупската кариера го поминал играјќи во Франција за екипите на Валансјен, Монако, Бастија, Сент Етјен и Монпелје. Исто така добар дел од својата кариера поминал играјќи во својата татковина, особено успешен бил во периодите додека настапувал за екипите на Леопард и Тонер.

Мила стекнал статус на интернационална ѕвезда на 38 години, возраст на која многу напаѓачи заминуваат во пензија, но тој со постигнатите 4 гола на Светското првенство 1990 и неверојатниот момент кој дошол во натпреварот против Колумбија кога му ја одземал топката на голманот Рене Игита на 20-тина метри од противничкиот голот и ја пратил во празната мрежа, оставаат силна трага зад неговото име.

Кога тој настапил на Светското првенство 1994 имал 42 години, со што е најстариот играч на завршницата на светските првенства; неговиот гол против Русија во групната фаза го прави најстариот стрелец во историјата на светските првенства.

## Титули
### Клубови
#### Леопард Дуала
***[[Фудбалско првенство на Камерун|Камерунско првенство]]** (2) : 1972, 1973.

#### Тонер
***[[Фудбалски куп на Камерун|Куп на Камерун]]** (1) : 1974.

#### Монако
***[[Куп на Франција]]** (1) : 1979-1980.

#### Бастија
***[[Куп на Франција]]** (1) : 1980-1981.

#### Монпелје
***[[Лига 2 (Франција)|Лига 2]]** (1) : 1986-1987.

### Репрезентација
### Камерун
***[[Африкански Куп на Нации]]** (2) : 1984, 1988.

## Надворешни врски
* Worldwide soccer information 
* Best African Player in The Past Fifty Years

Категорија:Камерунски фудбалери
Категорија:Фудбалери на ФК Монако
Категорија:Фудбалери на ФК Монпелје
Категорија:ФИФА 100
Категорија:Витези на Легијата на честа
Категорија:Живи луѓе
Категорија:Родени во 1952 година
Црквиште (Свето Тодори)

**Црквиште** — археолошко наоѓалиште во битолското село Свето Тодори. Претставува населба  од римско време. Се наоѓа на околу 700&nbsp;м источно од селото, каде по површината на нивите се гледаат грамади од кршен камен, фрагменти од керамички садови и покривни ќерамиди. Од ова наоѓалиште се однесени во селската црква неколку мермерни предмети: ара без натпис со релјефни украси, стела со релјефна претстава на маж, жена и четири деца, осумаголен мермерен столб (фрагментиран) и фрагментирана мермерна стела која е вградена во камбанаријата.

## Поврзано
*Василичини Гробишта — некропола од средниот век;
*Кале — населба од хеленистичко  време;
*Крчин — светилиште и некопола од доцноантичко време;
*Кутлина — осамен наод од римско време;
*Кучкина Леска — населба од средниот век;
*Чешмина — населба од доцноантичко време;
*Манастир — осамени наоди од римско време;
*Над Чаир — населба од неолитско време;
*Свето Тодори;
*Список на археолошки наоѓалишта во Битолско;

## Наводи

Категорија:Свето Тодори
Мутланд

мини|200п|Мутланд, означен со црвено
лево|мини|Панорама од Ругардтурм (Берген) на североисток

**Мутланд** () претставува главниот дел на островот Риген во Германија, исклучувајќи го ригенските полуострови и блиските помали острови.

Земјата најмногу се употребува за земјоделство. Тревнатите површини се наоѓаат во многу мало размери. Постојат заштитени природни површини на јужниот дел, кои се означени така поради тоа што тоа се области за одмор на птиците кои се преселуваат. Поголеми градови се Берген на Риген, Гарц и Путбус.

Категорија:Географија на Риген
Крчин (Свето Тодори)

**Крчин** — археолошко наоѓалиште во битолското село Свето Тодори. Претставува светилиште и некропола од доцноантичко време. Се наоѓа на мало плато што се наоѓа на јужната периферија на селото, каде според исказите на жителите биле откриени гробови градени од големи камени плочи - тип циста. Исто така се откриени и остатоци од темели на црква градена од кршен камен и варов малтер. Најдена е и мермерна плоча со релјефна претстава на човечки фигури. На површината на наоѓалиштето има две обработени мермерни плочи.

## Поврзано
*Василичини Гробишта — некропола од средниот век;
*Црквиште — населба од римско време;
*Чешмина — населба од доцноантичко време;
*Кутлина — осамен наод од римско време;
*Кучкина Леска — населба од средниот век;
*Кале — населба од хеленистичко време;
*Манастир — осамени наоди од римско време;
*Над Чаир — населба од неолитско време;
*Свето Тодори;
*Список на археолошки наоѓалишта во Битолско;

## Наводи

Категорија:Свето Тодори
Менхгут-Границ

мини|Авионски поглед кон Бабе

**Менхгут-Границ** () — општинска заедница во округот Западна Померанија-Риген, во Мекленбург-Западна Померанија, Германија. Седиштето на општинската заедница е во Бабе.

Општинската заедница Менхгут-Границ се состои од следниве општини:

# Бабе
# Герен
# Ланкен-Границ
# Менхгут
# Зелин
# Цирков

Категорија:Општински заедници во Мекленбург-Западна Померанија
Категорија:Риген
Цирков

**Цирков** () — општина во округот Западна Померанија-Риген, во Мекленбург-Западна Померанија, Германија. Се наоѓа на островот Риген во Балтичкото Море.

## Географија

Цирков се наоѓа во биосферниот резерват Југоисточен Риген помеѓу малиот град Путбус и балтичкото одморалиште Бинц. На североисток се граничи со Шмахтерското Езеро близу Бинц.

### Општински единици

Во рамките на општината Цирков се наоѓаат следниве села: Алт Зилиц, Далквиц, Нистелиц, Пантов, Шмахт, Зерамс и Фирвиц.

## Историја

Селото Цирков било првпат споменато во 1495. Името на местото доаѓа од словенскиот збор *сираков*, кој означува „место на сирак“.

До 1326, областа била дел од Кнежевството Риген, а потоа на Војводството Померанија.

До Вестфалскиот мир во 1648 Риген, а со тоа и Цирков, биле под шведска власт. Во 1815, селото заедно со Западна Померанија, потпаднале под пруската Покраина Померанија.

Во 1818, Цирков станал дел од округот Риген и останал таму сè до 2011, освен малиот период од 1952 до 1955 кога бил дел од округот Путбус. Во 2011 станал дел од новосоздадениот округ Западна Померанија-Риген.

## Знаменитости

* Тулната црква со основа од првата половина на  век
* Историскиот центар на селото со заштитени фахверк куќи
* Природен резерват Шмахтерско Езеро
* Ридот Ригенска девица (*Rügener Jungfrau*)

## Наводи

## Надворешни врски

* Официјална страница на Цирков

Категорија:Западна Померанија-Риген
Категорија:Населени места на Риген
Гагер

**Гагер** () — село и поранешна општина во округот Западна Померанија-Риген, во Мекленбург-Западна Померанија, Германија. Покрај Гагер, општината ги вклучува и селата Грос Цикер и Грос Цикер Аусбау.

Од јануари 2018 година е дел од општината Менхгут.

## Надворешни врски

* Официјална страница 

Категорија:Западна Померанија-Риген
Категорија:Села во Шлезвиг-Холштајн
Категорија:Поранешни општини во Шлезвиг-Холштајн
Категорија:Населени места на Риген
Герен

**Герен** може да се однесува на следниве места во Германија:

* Герен (Риген), општина во округот Западна Померанија-Риген, Мекленбург-Западна Померанија
* Герен (Алтенбург), општина во округот Алтенбург, Тирингија
* Герен (Илм), општина во округот Илм, Тирингија
Герен (Риген)

**Герен** () — општина во округот Западна Померанија-Риген, во Мекленбург-Западна Померанија, Германија.

## Географија

мини|лево|Герен (2011)

Општината Герен ја поседува најисточната точка на островот Риген: ’ртот Нордперд. Ја одвојува Северната плажа (*Nordstrand*) од Јужната плажа (*Südstrand*). Помеѓу крајбрежната патека во Герен и Нордперд се наоѓа Бускам, најголемата ледничка ератичка карпа во Северна Германија, која се издига еден метар над морето.

## Наводи

Категорија:Западна Померанија-Риген
Категорија:Приморски одморалишта во Германија
Категорија:Населени места на Риген
Ланкен-Границ

**Ланкен-Границ** () — општина во округот Западна Померанија-Риген, во Мекленбург-Западна Померанија, Германија. Близу селата Ланкен и Буртевиц се наоѓаат неколку мегалитски гробови од неолитско време.

Општината Ланкен-Границ се состои од следниве села:

* Ланкен-Границ
* Блишов
* Буртевиц
* Думертевиц
* Гарфтиц
* Гобин
* Ној Редевиц
* Прец
* Царнеков

## Наводи

## Надворешни врски

* Официјална страница 

Категорија:Западна Померанија-Риген
Шведска Померанија

**Шведска Померанија** (; ) — поранешен доминион под шведската круна од 1630 до 1815, сместен на балтичкиот брег на денешната граница помеѓу Германија и Полска. По Полската и Триесетгодишната војна, Шведска зазела контрола над земјите на јужниот балтички брег, вклучувајќи ја Померанија и делови од Ливонија и Прусија (*dominium maris baltici*).

Шведска, присутна во Померанија со гарнизон кај Штралзунд од 1628, стекнала контрола над Војводството Померанија со Штетинскиот договор во 1630. Со Вестфалскиот мир во 1648 и Штетинскиот договор во 1653, Шведска ја добила Западна Померанија, (германски: *Vorpommern*) со островите Риген, Узедом и Волин и дел од Задна Померанија (*Hinterpommern*). Мировните договори биле преговарани додека шведската кралица Кристина била малолетна, а Шведското Царство било управувано од членови на високото благородништво. Поради тоа, Померанија не била припоена кон Шведска, што би можело да значи укинување на правото на селаните, кое померанските селани го добиле уште во 1616. Наместо, останал дел од Светото Римско Царство, правејќи ги шведските владетели „царски принцови“ (*Reichsfürsten*) и оставајќи го благородништвото да биде главно во руралните области и неговите жители.

Во 1679, Шведска ги изгубила најголем дел од поседите во Померанија источно од реката Одра со Договорот од Сен Жермен, а во 1720, Шведска ги изгубила своите поседи јужно од Пене и источно од Пенештром со Стокхолмскиот договор. Овие области биле предадени на Бранденбург-Прусија и биле додадени на бранденбуршка Померанија. Исто така во 1720, Шведска го повратила остатокот од нејзиниот доминион со Договорот од Фредериксборуг, кој го изгубила од Данска во 1715. Во 1814, како последица на Наполеоновите војни, Шведска Померанија била предадена на Данска во размена за Норвешка со Килскиот договор, а во 1815, како последица на Виенскиот конгрес, била предадена на Прусија.

Името *Померанија* доаѓа од словенскиот збор *по море*, кој означува „земја на море“.

## Поврзано
* Историја на Шведска
* Шведско Царство
* Западна Померанија

## Наводи

## Надворешни врски

* Фондација за Шведското културно наследство во Померанија 
* Pomeraniæ Ducatus tabula. ''Карта на Војводството Померанија.'' на library.ucla.edu

Категорија:Померанија
Категорија:Историја на Мекленбург-Западна Померанија
Категорија:Земји во Светото Римско Царство
Категорија:Историја на Шведска
Категорија:Шведско Царство
Категорија:Поранешни држави и територии во Мекленбург-Западна Померанија
Средновековни кули во Кратово

Во Кратово, од двете страни на Табачка Река, имало дванаесет кули, пет на десната и седум на левата страна од реката. Денес во градот има шест кули, од кои некои се позачувани, а други веќе се полуурнати.
## Градба
Ѕидините се од полуклепан камен и малтер, додека добро обработениот камен е употребен за вратите, прозорците, скалилата и ќошовите на кулите. Нивната внатрешност е поделена на три до четири ката: горните катови имаат по еден балкон и одделенија за живеење. Во долниот дел на кулите прозорците се потесни и издолжени, а што се оди понагоре, тие се сè пошироки. Сите прозорци имаат железни решетки. За заштита на кулите биле изградени и посебни посматрачници со мали отвори, однадвор оградени со камени штитови.

## Историја
Досега не се откриени историски податоци за времето на ѕидањето на кулите. Постои мислење според кое рударскиот центар  Кратово, во кој во извесен период се ковале и монети, имал потреба од вакви одбранбени кули и пред доаѓањето на Турците. Меѓутоа, извесни архитектонски форми и декораивни елементи што ги имаат кратовските кули зборуваат во прилог на мислењето дека се дело на градителите од турскиот период.

## Наводи
Билјана Ванковска

**Билјана Ванковска Цветковска** (Скопје, ) — доктор на политички науки, редовна професорка и раководителка на последипломските студии по Мир и развој на Филозофскиот факултет во Скопје. Професор е и на Европскиот мировен универзитет во Шлајнинг, Австрија. Активна во невладиниот сектор и е јавен заговарач РЕКОМ - Регионална комисија за утврдување на фактите за воените злосторства на територијата на поранешна Југославија од 1991-2001. Објавено повеќе книги и 100-тина научни статии и поглавја на повеќе странски јазици. Колумнист и соговорник на медиумите во Македонија и надвор од неа.

## Животопис
Ванковска е родена во Скопје на  година. Основното и гимназиското образование ги завршила во Скопје како првенец на генерацијата. Правниот факултет во Скопје го завршила во април 1982, а веќе во 1987 и магистрирала. Докторирала  во 1992 година исто така на Правниот факултет на тема за улогата на војската во политиката. Почнала да работи како судиски приправник во Општинскиот суд Скопје I, за подоцна во 1983 година да се вработи како помлад асистент на Филозофскиот факултет во Скопје. Веќе во 1993 година била избрана за доцент, пет години подоцна за вонреден професор, а потоа и двапати  во 2003 и 2008 година за редовен професор. Член е на Стручниот совет за докторски студии на Универзитетот „Св. Кирил и Методиј“. Активна е и во невладиниот сектор. Во 2024 година била еден од кандидатите на Македонските претседателски избори.

## Библиографија
Ванковска има објавено преку стотина книги, поглавја и научни статии, најголем број од нив во странство и на англиски јазик. Таа е член е на уредувачки одбори на повеќе реномирани меѓународни научни списанија (International problems, Journal of International Relations and Development, European Perspectives, Human Security, Res Militaris), а ведно таа била и прв уредник на научното списание „Безбедносни дијалози“, кое го издава Институтот за безбедност, одбрана и мир при Филозофскиот факултет во Скопје.

Таа е активна и во повеќе меѓународни научни здруженија, како IPSA, ISA, IPRA, EuPRA, IUS on Armed Forces and Society, ERGOMAS.

**Between Past and Future: Civil-Military Relations in Post-Communist Balkan* ... -Biljana Vankovska, Haken Wiberg
**Civil-military Relations in the Third Yugoslavia*  - Biljana Vankovska, Håkan Wiberg

## Наводи

## Надворешни врски
*Службено мрежно место 
*Биографија - Филозофски факултет
*Ексклузивно интервју со Билјана Ванковска 

Категорија:Политичари од Скопје
Категорија:Живи луѓе
Категорија:Македонски колумнисти
Категорија:Македонски публицисти
Категорија:Професори на Филозофскиот факултет - Скопје
Категорија:Апсолвенти на Правниот факултет „Јустинијан I“ - Скопје
Категорија:Магистри на Правниот факултет „Јустинијан I“ - Скопје
Категорија:Доктори на Правниот факултет „Јустинијан I“ - Скопје
Зелин

**Зелин** () — општина во округот Западна Померанија-Риген, во Мекленбург-Западна Померанија, Германија. Се наоѓа на островот Риген во Балтичкото Море.

## Историја

мини|лево|Вила Винета (1902), особена бањска архитектура на германскиот балтички брег
[мини|лево|Бањскиот град Зелин од воздух, со крајбрежната патека Зелин која навлегува во [Балтичко Море|Балтичкото Море]]

Првите споменувања на Зелин потекнуваат од 1295. Од 1880, па натаму, градот брзо стекнувал значајност како балтички бањски град. По Револуцијата во 1989, селото било во голема мерка обновено и осовремено. Во 1992 била повторна изградена крајбрежната патека и била официјално отворена на 2 април 1998.

## Култура и знаменитости

Вилхелмштрасе (*Wilhelmstraße*), со нејзините убави куќи од периодот на бањска архитектура (премин на  во  век), води до стрмниот брег, до 30 метри височина, каде се наоѓаат скали и лифт до Крајбрежната патека Зелин или шеталиштето на Јужната плажа (*Südstrand*).

Зелин има најдолга крајбрежна патека на Риген: 394 метри. Од 1991, историскиот центар бил многу обновен како дел од програмата за урбан развој.

Други знаменитости се Галерија Хартвих (*Galerie Hartwich*) во старата противпожарна станица, Килибарниот музеј и црквата. Килибарниот музеј бил основан во 1999 и е единствен таков на Риген.

Шварцското Езеро во Границ исто така припаѓа на општината и е одредено како строго заштитен резерват.

## Наводи

## Надворешни врски

* Официјална страница

Категорија:Западна Померанија-Риген
Категорија:Приморски одморалишта во Германија
Категорија:Населени места на Риген
Бел Дрим

**Бел Дрим** () — една од двете реки со чие спојување настанува реката Дрим во Албанија. Другата река е Црн Дрим. Тие две се спојуваат во североисточна Албанија кај градот Кукуш.

Должината на Бел Дрим изнесува 175 км (156 во Косово и 19 во Албанија). Реката извира во подножјето на планината Жлеб во Пеќскиот округ, северно од градот Пеќ. Реката потоа тече преку Ѓаковскиот округ и Призренскиот округ во Албанија. Во почетниот дел на течението, реката е понорница која се појавува како силен извор и водопад со висина од 25 метри во близина на Радовац. Изворот на реката во подножјето на Русолија се наоѓа на надморска височина од 580м, а котата на местото на спојување со Црн Дрим е на 240,8 метри.

Реката, на исток тече покрај Пеќската бања, а потоа потоа ги прима водите од притоката Источка река и течението оди кон југ. Останатиот дел од течението поминува низ доста плодната и густо населена област Подримље. Необично е тоа што на самата река не се наоѓаат големи градови. Најголемото место по течението на Бел Дрим е областа Клина.

Бел Дрим има многу значајни притоки: Пеќска Бистрица, Дечанска Бистрица и Ереник од десна стрна, а Источка река, Клима, Мируша, Римник, Топлуга и Призренска Бистрица од левата страна.

Сливот на Бел Дрим зазема површина од 4,360 км2 во Косово. Албанскиот дел од сливот има површина од 604км2. Во овој дел на реката не постајат населени места, а реката тука ја прима левата притока Плавска река која доаѓа од областа Гора. Течението на самата река не е пловен.

Вештачкото хидроакумулационо езеро Фјерза го има поплавено брегот по целокупното течение на реката низ Албанија, како и дел од течението во Косово.

## Литература
* *[[Мала енциклопедија Просвета]]*, Трето издание (1985); Белград: „Просвета“; ISBN 86-07-00001-2
* Јован Ќ. Марковиќ (1990): *Енциклопедијски географски лексикон Југославије* Сараево: „Светлост“; ISBN 86-01-02651-6

Категорија:Реки во Албанија
Категорија:Реки во Србија
Категорија:Дримски слив
Категорија:Реки во Косово
Категорија:Меѓународни реки во Европа
Боботов Кук

**Боботов Кук** — највисокиот врв на планинските масиви Дурмитор, а до неодамна се сметал и за највисок врв во цела Црна Гора. Висок е 2523 метри и заедно со Безимениот врв (1487м) и Џевојком (2440м) ја дава највисоката карпа на Дурмитор, наречена Соа Небеска, што значи потпирач на небото. Соа Небјеска со својата карпа од една страна паѓа 800 метри длабочина во долината Шкрке, одностно Шкрчи езера, додека од другата страна со воздигнува до т.к. „камено море“ на долината Валовит Дол (2027м), највисоката долина во дурмиторскиот масив. Боботов кук има импресивен изглед (сеедно дали се набљудува од Валовит Дол, Жабљак, Троен превој, Зубац, Пруташа, Лучин врв, Медвед, Минин Богаз, Безимен врв, Чворов Богаз или планината Војник). Многу планини на Балканот можат да бидат видени од Боботовиот Кук, меѓу кои: Ловчен (над Јадранско Море), Копаоник, Тара и Маглиќ.

Категорија:Планини во Црна Гора
Грос Кордсхаген

**Грос Кордсхаген** () — општина во округот Западна Померанија-Риген, во Мекленбург-Западна Померанија, Германија.

## Географија

Грос Кордсхаген се наоѓа помеѓу градовите Барт (оддалеченост: 8 км) и Штралзунд (оддалеченост: 18 км). Општината ги вклучува селата Грос Кордсхаген, Арбсхаген и Флемендорф.

## Знаменитости

* Црква Св. Богородица во Флемендорф
* Велепоседничка куќа во Грос Кордсхаген
* Велепоседничка куќа во Арбсхаген

## Наводи

Категорија:Западна Померанија-Риген
Јакобсдорф (Западна Померанија)

**Јакобсдорф** () — општина во округот Западна Померанија-Риген, во Мекленбург-Западна Померанија, Германија.

## Наводи

Категорија:Западна Померанија-Риген
Лисов

**Лисов** може да се однесува на следниве места во Мекленбург-Западна Померанија, Германија:

* Лисов (Мекленбург) — општина во округот Росток
* Лисов (Штралзунд) — општина во округот Западна Померанија-Риген
Трап (археолошко наоѓалиште)

**Трап** — археолошко наоѓалиште во битолското село Трап. Претставува некропола од железно време. Се наоѓа во атарот на селото, каде месен жител орајќи во блокот на ЗИК „Пелагонија“, открил три гроба градени од монолитни камени плочи и во нив накит од бронза. Наодите се чуваат во Заводот и музеј во Битола.

## Поврзано
*Црквиште — населба од неолитско и доцноантичко време;
*Тумба — населба од неолитско време;
*Св. Петка — осамен наод од старохристијанско време;
*Трап;
*Список на археолошки наоѓалишта во Битолско;

## Наводи

Категорија:Трап
Јени амам (Битола)

**Јени амам** — турска бања која се наоѓа на десната страна на реката Драгор во Битола. За бањата како и за другите објекти од профаната исламска архитектура, изградени со доаѓањето на Турците, не постојат податоци од историски извори или какви било други пишани документи, или натписи на самиот објект.

## Местоположба
Јени амамот се наоѓа на десната страна на реката Драгор во непосредна близина на Дрвен пазар и Коџа-кадината џамија.

## Изградба
Се претпоставува дека Јени амамот бил изграден во 17 век или во почетокот на XVIII век, тогаш кога Битола била во економски расцут. Како последица на Австриско-турските војни од крајот на 17 век, кога економската моќ на Битола и на другите градови започнала да се намалува, најверојатно кон крајот на XVIII век дошло до напуштање на некои објекти од јавната управа. Не е исклучено дека таква судбина го снашла и Јени амам.

Денес дел од зградата е наполно урнат, како и внатрешните уреди за загревање.

## Поврзано
* Културно наследство на Македонија во Општина Битола

## Наводи

## Надворешни врски
* http://www.babambitola.mk

Категорија:Отомански амами во Македонија
Категорија:Згради и градби во Битола
Категорија:Културно наследство на Македонија во Општина Битола
Категорија:Урнатини во Македонија
Нипарс (амт)

мини|Поглед кон црквата во Нипарс

**Нипарс** () — општинска заедница во округот Западна Померанија-Риген, во Мекленбург-Западна Померанија, Германија. Седиштето на општинската заедница е во Нипарс.

Општинската заедница Нипарс се состои од следниве општини:

# Грос Кордсхаген
# Јакобсдорф
# Кумеров
# Лисов
# Ној Бартелсхаген
# Нипарс
# Пантелиц
# Штајнхаген
# Вендорф
# Царендорф

Категорија:Општински заедници во Мекленбург-Западна Померанија
Тумба (Трап)

**Тумба** — археолошко наоѓалиште во битолското село Трап. Претставува населба од неолитско време. Се наоѓа на околу 300&nbsp;м западно од селото. Тумбата има кружна основа и зачувана височина од 4&nbsp;м. По површината се среќаваат фрагменти од керамички садови, жртвеници, куглички за праќа и др. Наодите се чуваат во Заводот и музеј во Битола.

## Поврзано
*Црквиште — населба од неолитско и доцноантичко време;
*Трап — некропола од железно време;
*Св. Петка — осамен наод од старохристијанско време;
*Трап;
*Список на археолошки наоѓалишта во Битолско;

## Наводи

Категорија:Трап
Црквиште (Трап)

**Црквиште** — археолошко наоѓалиште во битолското село Трап. Претставува населба од неолитско и доцноантичко време. Се наоѓа југозападно од селото, во непосредната близина на селската црква „Св. Петка“, каде се издига тумба со неправилна кружна основа, со пречник од околу 220&nbsp;м и зачувана височина до 5&nbsp;м. По површината се среќаваат фрагменти од керамички садови, куќен лепеж, камени и коскени орудија. Исто така, се среќаваат и фрагменти од керамички садови, питоси и градежен материјал од доцноантичкото време.

## Поврзано
*Тумба — населба од неолитско време;
*Трап — некропола од железно време;
*Св. Петка — осамен наод од старохристијанско време;
*Трап;
*Список на археолошки наоѓалишта во Битолско;

## Наводи

Категорија:Трап